ΓΡΑΠΤΗ ΕΡΩΤΗΣΗ E-3494/01

υποβολή: Laura Gonzlez lvarez (GUE/NGL) προς την Επιτροπή

(8 Ιανουαρίου 2002)

Θέμα: Χωματερή στη Villanueva del Carnero (Λεόν, Ισπανία)

Η εταιρεία R.M.D.S.A (Recuperacin de Materiales Diversos S.A.) δραστηριοποιείται στην Αυτόνομη Διοικητική Περιφέρεια της Καστίλλης και Λεόν από τον Μάρτιο του 2000 και, στο διάστημα αυτό, έχει αποθέσει μεγάλες ποσότητες πολυαιθυλενίου, PVC και μεταλλικών ρινισμάτων σε μια έκταση που βρίσκεται στην τοποθεσία Villanueva del Carnero (εντός των ορίων του δήμου της Santovenia de la Valdoncina, Λεόν), χωρίς να διαθέτει σχετική άδεια των δημοτικών αρχών και, φυσικά, χωρίς την αναγκαία μελέτη περιβαλλοντικών επιπτώσεων.

Η Ένωση Valle de Confocos κατέθεσε μήνυση για παράβαση της οικολογικής νομοθεσίας και έχει κινητοποιηθεί εναντίον της συνέχισης της ρύπανσης του εδάφους, της ατμόσφαιρας και τωνδάτων της περιοχής.

Σε δεύτερη φάση, η εταιρεία έχει την πρόθεση να εφαρμόσει μια διαδικασία θερμόλυσης για την κατεργασία ελαστικών και εκπόνησε σχετική μελέτη περιβαλλοντικών επιπτώσεων η οποία παρουσιάζει πληθώρα παρατυπιών, ενώπάρχει ο φόβος ότι στο μέλλον θα αποτεφρώνονται τα πλαστικά με PVC που σήμερα απλώς αποτίθενται.

Η Οδηγία 75/442/ΕΟΚ(1), η οποία τροποποιήθηκε από την Οδηγία 91/156/ΕΟΚ(2), σχετικά με τα απόβλητα, ορίζει ότι τα κράτη μέλη λαμβάνουν τα αναγκαία μέτρα για να διασφαλίσουν ότι τα απόβλητα καταστρέφονται χωρίς να τίθεται σε κίνδυνο ηγεία των ανθρώπων, ούτε να χρησιμοποιούνται μέθοδοι ή διαδικασίες που μπορούν να βλάψουν το περιβάλλον.

Ποιά μέτρα πιστεύει η Επιτροπή ότι θα πρέπει να ληφθούν ώστε να διασφαλισθεί η εφαρμογή της κοινοτικής νομοθεσίας στο ζήτημα αυτό, και ιδιαίτερα της Οδηγίας 75/442/ΕΟΚ σχετικά με τα απόβλητα και της Οδηγίας 85/337/ΕΟΚ(3) σχετικά με την αξιολόγηση των περιβαλλοντικών επιπτώσεων·

(1) ΕΕ L 194 της 25.7.1975, σελ. 39.

(2) ΕΕ L 78 της 26.3.1991, σελ. 32.

(3) ΕΕ L 175 της 5.7.1985, σελ. 40.

Απάντηση της κας Wallstrm εξ ονόματος της Επιτροπής

(14 Φεβρουαρίου 2002)

Η Επιτροπή δεν γνωρίζει τα γεγονότα στα οποία αναφέρεται το Αξιότιμο Μέλος του Κοινοβουλίου.

Πρέπει να σημειωθεί ότι, αυτή τη στιγμή, η επεξεργασία αποβλήτων ρυθμίζεται από την οδηγία 75/442/ΕΟΚ του Συμβουλίου, της 15ης Ιουλίου 1975, περί στερεών αποβλήτων(1), όπως τροποποιήθηκε από την οδηγία 91/156/ΕΟΚ του Συμβουλίου, της 18ης Μαρτίου 1991(2).

Η προαναφερθείσα οδηγία ορίζει στο άρθρο 4 ότι τα κράτη μέλη λαμβάνουν τα αναγκαία μέτρα για να εξασφαλίσουν ότι η διάθεση ή η αξιοποίηση των αποβλήτων θα πραγματοποιείται χωρίς να τίθεται σε κίνδυνο ηγεία του ανθρώπου και χωρίς να χρησιμοποιούνται διαδικασίες ή μέθοδοι που ενδέχεται να βλάψουν το περιβάλλον, ιδίως δε:

- χωρίς να δημιουργείται κίνδυνος για το νερό, τον αέρα ή το έδαφος, ούτε για την πανίδα και τη χλωρίδα,

- χωρίς να προκαλούνται ενοχλήσεις από το θόρυβο ή τις οσμές,

- χωρίς να βλάπτονται οι τοποθεσίες και τα τοπία που παρουσιάζουν ιδιαίτερο ενδιαφέρον.

Σύμφωνα με το άρθρο 9 της οδηγίας 75/442/ΕΟΚ, κάθε εγκατάσταση ή επιχείρηση που διεξάγει εργασίες διάθεσης πρέπει να διαθέτει άδεια της αρμόδιας αρχής.

Όσον αφορά την οδηγία 97/11/ΕΚ του Συμβουλίου, της 3ης Μαρτίου 1997, η οποία τροποποιεί την οδηγία 85/337/ΕΟΚ για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(3), οι εγκαταστάσεις καύσης και χημικής επεξεργασίας μη επικίνδυνων αποβλήτων που έχουν δυναμικό άνω των 100 τόνων ημερησίως αναφέρονται στο παράρτημα Ι της οδηγίας και οι άλλες εγκαταστάσεις διάθεσης αποβλήτων στο παράρτημα ΙΙ.

Εν πάση περιπτώσει, η Επιτροπή, δυνάμει του ρόλου της ως θεματοφύλακας των συνθηκών, θα λάβει τα αναγκαία μέτρα προκειμένου να διασφαλίσει ότι εν προκειμένω τηρείται το κοινοτικό δίκαιο.

(1) ΕΕ L 194 της 25.7.1975.

(2) ΕΕ L 78 της 26.3.1991.

(3) ΕΕ L 73 της 14.3.1997.